A normál, magánútlevéllel rendelkező magyar állampolgárok Vietnámba történő beutazásához vízum előzetes beszerzése szükséges. Az útlevél érvényessége minden esetben legalább 6 hónappal kell, hogy meghaladja a Vietnámból tervezett elutazás időpontját.
A vízum megszerzésének három formája:
előzetesen (legalább 3 nappal az utazás előtt), online igényelt e-vízum, amelynek az igénylése ezen a linken lehetséges,
a Vietnámi Szocialista Köztársaság konzuli hivatalánál előzetesen kérelmezett és átvett vízum,
előzetesen online igényelt és érkezést követően átvett vízum (Visa on Arrival) – csak speciális célú vízumok esetén igényelhető ebben a formában, turistáknak nem.
Bővebb információt a Konzuli Szolgálat oldalán találunk.